stanford-oval/wikipedia huggingface dataset:
משה בהר
ביוגרפיה > קריירה אקדמית

למד לתואר ראשון ושני באוניברסיטה העברית וכתב את דוקטורט בפוליטיקה השוואתית באוניברסיטת קולומביה. היה מורה מן החוץ במכללה האקדמית ספיר, באוניברסיטה העברית, ובאוניברסיטה הפתוחה.
מאז 2008 משמש כמרצה בכיר בתוכנית ללימודי ישראל/פלסטין, במכון ללימודי המזרח התיכון, באוניברסיטת מנצ'סטר, שבעיר מנצ'סטר בממלכה המאוחדת.
תחומי המחקר של בהר הם: הסכסוך הערבי-ישראלי; חברה, פוליטיקה ותרבות ישראלית; יהודי המזרח התיכון; הגיבוש היחסי של הלאומיות היהודית והערבית במסגרת השוואתית.
ביוגרפיה > פעילות חברתית

בעת שלמד באוניברסיטה העברית ייסד בהר בשנת 1990 את תא צ"ח — "סטודנטים למען צדק חברתי". בין השאר יזם מאבק להשוואת תנאי הקליטה של העולים מאתיופיה לעולים מרוסיה. לאחר שנחשף כי 650 עולים ששוכנו במלון דיפלומט בירושלים עומדים בפני פינוי לאתר קרוונים בנגב, לטובת שיכון עולים מרוסיה במלון. באותה עת היה גם חבר מערכת בכתב העת "עיתון אחר", לצד העורך דוד חמו, בו פורסמו מאמרים וטורי דעה אקטואליים של אנשי אקדמיה ופעילים חברתיים מזרחים, עם תפיסות סוציאל-דמוקרטיות.
במהלך שנות ה-90 היה פעיל ואחר כך חבר הנהלה עמותת הל"ה למען החינוך בעיירות, בשכונות ובכפרים.
בשנת 1993 היה ממקימי תנועת קדמה, שהקימה את בתי הספר התיכוניים קדמה תל אביב וקדמה ירושלים.
בשנים 2003–2005 ניהל את המרכז לאינפורמציה אלטרנטיבית בירושלים ובבית לחם.
בשנת 1996 היה ממייסדי הקשת הדמוקרטית המזרחית.
מאז 2003 כתב מאמרים, ביקורות וטורי דעה באתר "העוקץ".
מפרסומיו

בעברית
משה בהר, "פרשנות להיסטוריה הסוציו-פוליטית ה'קדם-ישראלית' וה'פנים-ישראלית' של יהודי ערב", פוליטיקה 14 (2005): עמ' 109—129.
משה בהר, "מאה לפלורה ספורטו: סיפור לא ידוע של נחמה פוחצ'בסקי ואפשרותה של ברית פמיניסטית־מזרחית", פעמים 139 (2013), עמ' 9–53.
באנגלית
Moshe Behar & Zvi Ben-Dor Benite (ע), Modern Middle Eastern Jewish thought : writings on identity, politics, and culture 1893-1958, Waltham, Mass.: Brandeis University Press, 2013, ISBN 978-1-61168-386-8
Behar, Moshe. "In Search of a Game Changer — Beyond Apartheid: Israel, Palestine, and Annexation". Informed Comment.
Behar, Moshe. "The IHRA's Careless Conflations on Antisemitism (and Few Alternatives)". Contending Modernities.
Behar, Moshe. "Were There—and Can There Be—Arab Jews? (With Afterthoughts on the IHRA Definition of Antisemitism and Palestinian Jews)". Contending Modernities.
הערות שוליים

↑  Moshe Behar, The IHRA's Careless Conflations on Antisemitism (and Few Alternatives) | Contending Modernities, Contending Modernities, ‏4 בפברואר 2021
1 2 3  תמי ריקליס ויונית נעמן, "להגדיר את עצמך כמזרחי היה התאבדות": סיפורם של גולים מזרחים, באתר "העוקץ", 23 ביוני 2020
↑  תגובות למוסף "הארץ", באתר הארץ, 30 בינואר 2009
↑  דורון מאירי, מפגינים מול המלון: להגיע להבנה, אחר כך להפריד, חדשות, 30 באוגוסט 1991
↑  שיקו בהר, מלה אחרונה ליוסי, באתר "העוקץ", 15 בינואר 2011
↑  סמי שלום שטרית, המזרחים החדשים: השיח המזרחי החדש ותנועת הקשת הדמוקרטית המזרחית, באתר הקשת הדמוקרטית המזרחית
↑  שיקו בהר, קשר השתיקה מספר 3: המקרה של הקשת הדמוקרטית המזרחית, באתר "העוקץ", 7 בפברואר 2004
| --- | --- |
בקרת זהויות :  NLI: 987007515240605171  GND: 104165037X  ISNI: 0000 0003 7805 9072  LCCN: n2012048616  NTA: 363967699  RERO: 02-A024117876  SUDOC: 180038230  VIAF: 254995070   WorldCat (עם VIAF): 254995070
האח הגדול עונה 2

| --- | --- |

 סוגה:  תוכנית מציאות
 בימוי:  יורם זק (האח הגדול)
 מנחים:  ארז טל אסי עזר
 זוכים:  אלירז שדה
 פרסים:  מיליון ש"ח
 ארץ מקור:  ישראל ישראל
 שפות:  עברית
 מספר פרקים:  33
 הפקה
 חברת הפקה:  קופרמן הפקות
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור:  ערוץ 2   האח הגדול LIVE (ערוץ 20)
 תקופת שידור מקורית:  15 בנובמבר 2009 – 4 במרץ 2010
 קישורים חיצוניים
 אתר התוכנית
 דף התוכנית ב-IMDb
 → עונה ראשונהעונה שלישית ←
האח הגדול עונה 2 הייתה העונה השנייה של תוכנית המציאות הישראלית "האח הגדול", והעונה השלישית (כולל עונות ה-VIP) של התוכנית במצטבר שמשודרת בערוץ 2 (קשת). העונה שודרה החל מ-15 בנובמבר 2009, הגמר נערך ב-4 במרץ 2010 שבסופו ניצח אלירז שדה. את העונה הנחו ארז טל ואסי עזר.
על העונה

זאת העונה הרגילה מספר שתיים שמשודרת בערוץ 2 (קשת).
לאחר הצלחתה הגדולה של העונה הראשונה החלו בהכנות להפקתה של עונה זו.
על העונה > מבנה ועיצוב הבית

בית האח הגדול ששימש את הדיירים בעונה הראשונה נהרס, נבנה ועוצב כולו מחדש, והשתרע על שטח של 1250 מ"ר וכלל גינה ובריכה.
| --- | --- |
 חדר מדרגות  חדר נשים  חדר גברים  חדר רחצה  פינת אוכל  סלון:  חדר שירות  מטבח ומתחם בריכה  חצר  חדר האח הגדול  חדר משימות  חדר ארונות
דיירי הבית

רשימת 22 הדיירים שנכנסו לבית האח הגדול לפי סדר כניסתם (כולל הזמניים):
דיירי הבית > דיירים שנכנסו בכניסה הראשונה

אביב סביון – בן 26, רווק, מנווה מונוסון
שרה לוין – בת 61, נשואה +3, מתל אביב
אלין לוי – בת 19, בזוגיות, מראשון לציון
מעיין חודדה – בת 22, נשואה, מקריית טבעון
מוטי חודדה – בן 32, נשוי, מקריית טבעון
יוסף נתן בכר – בן 31, רווק, מעולש
דלית לאומי – בת 34, גרושה +1, מתל אביב
בנצי שני – בן 46, נשוי +3, ממודיעין
ג'ילדה "ג'י" שמש – בת 28, גרושה +1, מרמלה
ארז דה דרזנר – בן 31, בזוגיות, מחיפה
אלירז שדה – בן 27, רווק, מחדרה
גואל פינטו – בן 40, גרוש, מתל אביב
איילה רשף – בת 25, רווקה, מראש העין
סתיו וקנין – בת 25, רווקה, מרמלה
סער שיינפיין – בן 37, רווק, מתל אביב
פותנה ג'אבר – בת 37, נשואה +2, מתל אביב
דיירי הבית > דיירים שנכנסו בכניסה השנייה

עדנה קנטי – בת 55, נשואה +2, מהוד השרון
הילה איפרגן – בת 25, גרושה +1, מפתח תקווה
תומר לנצמן – בן 24, רווק, מגבעתיים
תמרה חיימוב – בת 36, גרושה +1, מתל אביב
דנה רחמימוב – בת 25, רווקה, מקיסריה
דיירי הבית > דיירים זמניים

בירדי בל – בת 24, רווקה, מניו יורק
התרחשויות בולטות

בתחילת העונה בלטה מעיין חודדה לאחר שהשתמשה בשפה גסה ואלימות האסורות על פי חוקי התוכנית. ביום ה-8 הועמדה מעיין להדחה על ידי ההפקה עקב הפרת חוקי התוכנית, אך לא הודחה. ביום ה-15 הפקת התוכנית החליטה להדיח את מעיין, לאחר שהמשיכה להפר את החוקים. בעלה מוטי החליט לעזוב את הבית יחד עמה.
ביום הארבעים ושלושה לתחילת העונה, ביום ה-43, נכנסו חמישה דיירים חדשים לבית האח הגדול: הילה, עדנה, תומר, תמרה ודנה.
כשבוע לאחר כניסת הדיירים החדשים, בבית האח הגדול נוצרו מתחים וחיכוכים בין המתמודדים, לאחר ריב קשה בין סער ואלירז פוצל הבית לשני מחנות: "מחנה אלירז-גואל" (אלירז, גואל, אלין, הילה ועדנה) ו"מחנה סער-איילה" (סער, איילה, שרה, תומר וארז), כאשר פותנה בחרה להישאר נייטרלית, למרות היותה מתחברת יותר למחנה של אלירז ובחרה לישון בחדר של המחנה של אלירז, לאחר שהחדרים התחלקו לפי המחנות. ביום ה-69, התפייסו הדיירים והמחנות התפרקו.
ביום ה-71, נכנסה לבית דיירת אמריקנית, בירדי בל, שהוצגה לדיירים (דרך הטלוויזיה בביתם) כמתמודדת מהאח הגדול האמריקני, דבר שלא היה ולא נברא. משהיא נכנסה החל "השבוע שלא היה", שבמסגרתו בין השאר, התבקשו הדיירים לשבור שלושה "שיאי גינס" שאינם קיימים כלל, לכאורה בתחרות מול האח הגדול האמריקני. ביום ה-74 נאלצה בירדי לעזוב את הבית. ביום ה-77 הודח אלירז, גילה שהשבוע "לא היה" ומיד חזר אל הבית.
לאחר תום העונה, במרץ 2012, התפרסמה כתבה בידיעות אחרונות ובה סופר כי שישה מתמודדים העידו בפני רז שכניק, כתב העיתון, כי קיבלו כדורים פסיכיאטריים על ידי ד"ר אילן רבינוביץ', הפסיכיאטר של בית האח הגדול, וכל זאת בידיעת ההפקה. סער שיינפיין, שהגיע למקום השני, תבע את קופרמן הפקות ואת אילן רבינוביץ' בסך 2.5 מיליון ש"ח בגין נזקים שנגרמו לו בעקבות "טיפול פסיכיאטרי רשלני... לצורך עשיית הון". הזכיינית "קשת", הפקת התוכנית ואילן רבינוביץ הכחישו את הטענות וטענו שההפקה מעמידה לרשות הדיירים ליווי רפואי בהסכמתם, וכי הפרסום בעיתון נובע מסכסוך עסקי בין קשת לבין ידיעות אחרונות. הסכסוך הסתיים בהליך גישור שבו נקבע ששלושה ממשתתפי התוכנית, סער שיינפיין, ארז דה דרזנר ובנצי שני, יקבלו יחד פיצוי המוערך ב־2-1.5 מיליון שקל.
שינויים באופן המשחק

ליד פינת האוכל, הוצב טלפון. כל פעם שהטלפון צלצל, אחד הדיירים היה צריך לענות לו, וכל דייר שענה לטלפון קיבל משהו שונה (לטוב ולרע).
בכל שבוע, כמה דיירים קיבלו אסימון אישי, אותו הם יכולים לנצל לטובתם האישית ולבקש מהאח הגדול כל דבר שירצו בחינם, בלי שום קשר לתקציב השבועי (מאכל, מים חמים, ניגון שיר, ועוד).
בכל שבוע, הדיירים יכלו לקנות בחלק מהתקציב שלהם הפתעה, בלי לדעת מה יקבלו. הדיירים יכולים להזמין כמה הפתעות שהם רוצים בכל שבוע.
ביום ה-24, נוספה גדר אשר חילקה את הבית לשני מחנות: מחנה העניים ומחנה העשירים, ומונה ראש-בית, שבין היתר היה חסין מהדחה והחליט החלטות חשובות. בהמשך חולק הבית עוד שלוש פעמים כשבכל פעם השתנתה החלוקה בין הדיירים. ביום ה-47 הוסרה הגדר ובוטלה החלוקה.
|  | התחלה | החלפה I | החלפה II | החלפה III |
| --- | --- | --- | --- | --- |
| אלירז | העניים | העניים | העשירים | העניים |
| סער | העניים | העניים | העשירים | העניים |
| אלין | העשירים | העשירים | העשירים | העניים |
| פותנה | העשירים | העשירים | העניים | העניים |
| גואל | העשירים | העניים | העשירים | העשירים |
| ארז | העניים | העשירים | העניים | העניים |
| איילה | העשירים | העניים | העשירים | העניים |
| הילה | טרם נכנסה לבית | טרם נכנסה לבית | טרם נכנסה לבית | העשירים |
| עדנה | טרם נכנסה לבית | טרם נכנסה לבית | טרם נכנסה לבית | העשירים |
| תומר | טרם נכנס לבית | טרם נכנס לבית | טרם נכנס לבית | העשירים |
| שרה | העשירים | העניים | העשירים | העניים |
| דנה | טרם נכנסה לבית | טרם נכנסה לבית | טרם נכנסה לבית | העשירים |
| תמרה | טרם נכנסה לבית | טרם נכנסה לבית | טרם נכנסה לבית | העשירים |
| יוסף | העניים | העשירים | העשירים | העניים |
| סתיו | העשירים | העניים | הודחה | הודחה |
| בנצי | העניים | העניים | עזב | עזב |
| אביב | העניים | הודח | הודח | הודח |
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 8 | שבוע 9 | שבוע 10 | שבוע 11 | שבוע 12 | שבוע 13 | שבוע 14 | שבוע 15 | שבוע 16 הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| אלירז | — | — | 0 | 1 | 0 | — | 2 | — | 4 | 3 | — | — | 0 | 3 | 1 | הזוכה | 14 |
| סער | — | — | 0 | 0 | 0 | — | 2 | — | 4 | 3 | — | — | 2 | 1 | 3 | מקום שני | 15 |
| אלין | — | — | 1 | 1 | 2 | — | 5 | — | 1 | 1 | — | — | 3 | 3 | 3 | מקום שלישי | 20 |
| פותנה | — | — | 3 | 2 | 3 | — | 2 | — | 0 | 0 | — | — | 0 | 1 | 0 | מקום רביעי | 11 |
| גואל | — | — | 1 | 1 | 1 | — | — | — | 3 | 2 | — | — | 1 | 0 | 1 | מקום חמישי | 10 |
| ארז | — | — | 1 | 5 | — | — | 1 | — | 0 | 0 | — | — | 3 | 2 | 4 | הודח | 16 |
| איילה | — | — | 0 | 0 | 0 | — | 6 | — | 3 | 3 | — | — | 4 | 4 | הודחה | הודחה | 20 |
| הילה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 1 | 2 | — | — | 3 | הודחה | הודחה | הודחה | 6 |
| עדנה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | 1 | 1 | — | עזבה | עזבה | עזבה | עזבה | עזבה | 2 |
| תומר | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | — | 2 | 5 | הודח | הודח | הודח | הודח | הודח | הודח | 7 |
| שרה | — | — | 3 | — | 3 | — | 4 | — | 3 | הודחה | הודחה | הודחה | הודחה | הודחה | הודחה | הודחה | 13 |
| דנה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | הודחה | הודחה | הודחה | הודחה | הודחה | הודחה | הודחה | הודחה | — |
| תמרה | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | — | הודחה | הודחה | הודחה | הודחה | הודחה | הודחה | הודחה | הודחה | — |
| יוסף | — | — | 5 | 4 | 7 | — | 5 | הודח | הודח | הודח | הודח | הודח | הודח | הודח | הודח | הודח | 21 |
| סתיו | — | — | 2 | 1 | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 6 |
| בנצי | — | — | 2 | 3 | — | עזב | עזב | עזב | עזב | עזב | עזב | עזב | עזב | עזב | עזב | עזב | 5 |
| אביב | — | — | 3 | 5 | הודח | הודח | הודח | הודח | הודח | הודח | הודח | הודח | הודח | הודח | הודח | הודח | 8 |
| ג'י | — | — | 4 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 4 |
| מוטי | — | — | עזב | עזב | עזב | עזב | עזב | עזב | עזב | עזב | עזב | עזב | עזב | עזב | עזב | עזב | — |
| מעיין | — | — | גורשה | גורשה | גורשה | גורשה | גורשה | גורשה | גורשה | גורשה | גורשה | גורשה | גורשה | גורשה | גורשה | גורשה | — |
| דלית | — | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | — |
מדרוג

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
האחות הקטנה

במהלך העונות הראשונות שודרה במקביל לשידורי האח הגדול בערוץ 2 התוכנית האחות הקטנה (או האחות הקטנה VIP במקביל לאח הגדול VIP) בערוץ ביפ בטלוויזיה בכבלים, שהציעה פרשנות סאטירית והומוריסטית לנעשה בבית האח הגדול. בניגוד לתוכניות אחרות מסוגה (דוגמת "חדר הלבשה" למרוץ למיליון ו"מהדורת השבט" להישרדות), האחות הקטנה הופקה על ידי חברת הפקה שונה מחברת ההפקה של האח הגדול (קופרמן הפקות). התוכנית, שודרה במהלך העונות: הראשונה, ה-VIP והשנייה בהגשתה של אפרת אברמוב, ושודרה שלוש פעמים בשבוע: בשתיים מהן עסקה התוכנית באירועי 48 השעות האחרונות בבית האח הגדול ולאחר מכן שודרה תוכנית לסיכום וניתוח אירועי השבוע החולף בבית האח הגדול. בכל פרק הצטרף אל אברמוב אורח, לרוב קומיקאי. האחות הקטנה זכתה להתייחסות תקשורתית בזכות עצמה. בשתי העונות הראשונות שלה שימשה ככלי במאבק שהתנהל בין זכייניות ערוץ 2, שידורי קשת (שהיא גם הבעלים של ערוץ ביפ) ורשת, על רקע עלייתה של התוכנית שבוע סוף! ברשת, שנתפסה על ידי שידורי קשת כחיקוי הפורמט של ארץ נהדרת. תוכנית סיכום השבוע של האחות הקטנה, ששודרה בערוץ ביפ בעונתה הראשונה בשישי בערב מול שבוע סוף! בערוץ 2, הצליחה למשוך צופים רבים, בהתחשב בכך ששודרה בערוץ נישה, ונגסה באחוזי הצפייה של "שבוע סוף!". "האחות הקטנה" לא שבה ללוות את העונה השלישית של "האח הגדול", מאחר ששידורי ערוץ ביפ הסתיימו בסמוך לתחילת העונה.
הערות שוליים

↑  רן רימון, ‏בית "האח הגדול" נבנה מחדש; העלות - כמיליון שקל, באתר גלובס, 7 באוקטובר 2009
↑  שתיית קוקוס באמצעות 44 קשים, התמסרות בקרפיון והצמדת הראש לקיר זכוכית במשך 113 דקות.
↑  סערת האח הגדול: "חלק מהדיירים מסוממים", באתר ynet, 7 במרץ 2012
↑  דוד אברהם‏, רן תלם: "רז שכניק מפרסם רק ידיעות שליליות נגד קשת", באתר וואלה, 7 במרץ 2012
↑  רז שכניק, ידיעות אחרונות, פרשת הכדורים הפסיכיאטריים: "האח הגדול" יפצה את נפגעי התוכנית בכ-2 מיליון שקל, באתר כלכליסט, 7 בפברואר 2013
↑  ניר קיפניס, ‏אחות לנו קטנה, באתר גלובס, 12 בנובמבר 2009
↑  גילי איזיקוביץ, אפרת אברמוב: זאת הקטנה, באתר הארץ, 13 בנובמבר 2009
אלירז שדה, זוכה העונה השנייה
סמליל התוכנית
נמרוד עציון-קורן

| --- | --- |
נמרוד עציון קורן בהקרנת הסרט 'דמיונות', ריו דה-ז'ניירו, ספטמבר 2006
נמרוד עציון קורן בהקרנת הסרט 'דמיונות', ריו דה-ז'ניירו, ספטמבר 2006
 לידה:  1976 (בן 48 בערך) ירושלים, ישראל 
 מדינה:  ישראל 
 https://nimrodetsionkoren.wixsite.com/1234
 פרופיל ב-IMDb
 
נמרוד עציון קורן (נולד ב-21 במרץ 1976) הוא תסריטאי ובמאי ישראלי.
ביוגרפיה

עציון-קורן נולד בירושלים, הוא בוגר תואר ראשון ותואר שני בהיסטוריה (בהצטיינות יתרה) מטעם האוניברסיטה הפתוחה. כמו כן, למד קולנוע וספרות באוניברסיטת תל אביב בין השנים 1999–2002, אך לא השלים לימודיו.
באותה העת, כתב ביקורות קולנוע במגזין "תזה" של אונ' ת"א, וביים סרט קצר בשם "יומן בחירות" (1999), אשר עסק בהשפעת תעמולת הבחירות על חיי היומיום של צעירים, ושילב בין ז'אנר עלילתי לדוקומנטרי. הסרט השתתף ב"פסטיבל ירושלים" והוקרן בסינמטקים בזמן בחירות 1999. ב-1997 ביים יחד עם סער לחמי שני קליפים ללהקת "סדרני הדשא" לשירים "מריר" ו"קדרים באים", מתוך אלבומה היחיד "רקוב". ב-1999 (כשנתיים לאחר התפרקות הלהקה), הם זכו לציון לשבח במסגרת התחרות ע"ש אורי סונין בסינמטק תל אביב.
בשנת 2001, ביים יחד עם סער לחמי עבור "MTV" סרטון בשם
"Mtv Prime Cuts" בהשתתפות יובל סגל, אורי הוכמן ומורן אייזנשטיין, במסגרת משבצת "Made In", שהיה הסרטון הראשון שייצג את ישראל בקטגוריה זו, ולווה במוזיקה שנכתבה על ידי "אינפקטד מאשרום".

שנה אחר כך ביים עבור "MTV" סרטון נוסף בשם "Mtv Positive", בהשתתפות אפרת אברמוב, עירית קפלן, וענת קלאוזנר שנפסל לשידור בעקבות תכניו הפרובוקטיביים, אך נבחר על ידי המגזין הבריטי "Campaign Screen" כאחת הפרסומות הטובות לשנת 2002.
בשנת 2003, יצר יחד עם רועי פלורנטין, שירי בן ארי, ואופיר קדמי, מופע וידאו ארט, בשיתוף עם "הליקון" ו"גרוויטי פוסט פרודקשן", עבור הופעה מיוחדת של עברי לידר ל"יום הגאווה". המופע נקנה על ידי חברה הולנדית והוקרן בליין האמסטרדמי "White Party".
בשנת 2004, ביים וכתב [יחד עם סער לחמי] את הסרט "דמיונות". סרט באורך מלא בסגנון גל חדש, העוסק במוסכמות ובמבנה השפה הקולנועית, בהשתתפות אסנת חכים, ריקי בליך, אוהד קנולר, עינת ויצמן, איתי ברנע, דליה שימקו וליאון רוזנברג.
הסרט הופק באופן עצמאי על ידי נמרוד עציון-קורן וליאת שחם בסיועו של רפי בוקאי, אשר לו גם הוקדש הסרט, כאשר מודל ההפקה היה דומה ל"אוונטי פופולו". לאחר סיום הצילומים נרכש הסרט על ידי HOT במסגרת פרויקט "סרטים מכאן", הפקתו הושלמה על ידי דנה עדן והוא יצא לאקרנים בשנת 2005.
באותה שנה הצטרף קורן לצוות הכותבים של הטלנובלה "טלנובלה בע"מ".
בשנת 2006, ביים וכתב את הסדרה "האבודה". סדרת ווב, שהיא ספין אוף של "האלופה", מעין טייק-אוף קומי על הסדרה "אבודים". הסדרה שודרה ב-ynet, ובכל חברות הסלולר.
באותה שנה ביים עבור "גלובס" תשדיר חברתי בשם "מעבר למגבלות" העוסק בסטודנטים בעלי מוגבלות פיזית שזכה בקקטוס הזהב לשנת 2007 בקטגוריית סרטי המדיה המודפסת,

וקמפיין איכות סביבה עבור ערוץ הופ!" בשם "העולם הוא כדור" אשר זכה ב"פרס פראט" 2006.
ב-2007, היה יוצר ותסריטאי ראשי של העונה השנייה של "האלופה", לצד רוני ידור וסער לחמי.
ב-2009, החל ללמד קולנוע בבית ספר "תיאודור הרצל" בברזיל. באותה שנה סרט קצר אשר ביים וכתב, בשם "Jogo de Criança" ["משחק ילדים"] זכה בתחרות UN-Doc, של האו"ם, במסגרת GCU. ב-2013, סרט קצר בבימויו, בשם "Mourning" ["אבלות"] שהופק בברזיל על ידי Big Fish Productions, הוקרן בפסטיבל ProFire באדינבורו.
הערות שוליים

↑  "דרור נובלמן, מייד אין איזראל, נענע 10".
↑  גואל פינטו, היה או לא היה, באתר הארץ, 8 באוגוסט 2005
↑  "האבודה מגיעה, 20/09/2006 ynet".
↑  יוסי בן-טוב, ‏מעשים טובים והרמוניה, על סיפון הספינה הטובעת, באתר גלובס, 18 במאי 2007
↑  "Mourning at ProFire Film Festival".
| --- | --- |
בקרת זהויות :  NLI: 987007304508705171  ISNI: 0000 0004 1854 1577  LCCN: n2013052833  VIAF: 305195631   WorldCat (עם VIAF): 305195631
ניר זהבי

ניר זהבי (נולד ב-18 בספטמבר 1984) הוא יוצר, כותב, במאי ועורך תוכן ישראלי.
| --- | --- |
אין תמונה חופשית
 לידה:  18 בספטמבר 1984 (בן 40) ארצות הברית ארצות הברית
 מדינה:  ישראל 
 מספר צאצאים:  2
 פרופיל ב-IMDb
ביוגרפיה

ניר נולד בארצות הברית וגדל במושב הדר עם בעמק חפר. בוגר לימודי תקשורת וניהול במכללה למנהל.
בשנים 2011–2012 היה תחקירן ועורך משנה בתוכנית "מה נסגר?" עם רועי בר-נתן וב"צינור לילה" עם גיא לרר בערוץ 10.
ב-2013 הצטרף לצוות התוכן של "ארץ נהדרת" למשך 7 עונות, בהן עבד כעורך התכנית תחת העורך הראשי מולי שגב. בתקופה זו זכתה התכנית ב-3 פרסי אקדמיה.
באותן שנים ערך גם את "עוד כותרות", ספין אוף של "ארץ נהדרת", "תוכנית קיציס", ״תום יער עושה סטנדאפ״, ערך תסריט סטנדאפ בעונה השנייה של "סבתא בישלה". וכתב מספר מערכונים לתוכנית הרדיו של "טייכר וזרחוביץ'" ברדיו תל אביב.
החל משנת 2020 הוא העורך הראשי ובמאי מערכונים של "ערב הסטנדאפ הגדול" בשידורי קשת. משדר שנתי למען תנועת הנוער "כנפיים של קרמבו" בהנחיית איל קיציס.
ב 2022 יצר וערך את "בלי פאניקה" עם גורי אלפי ולוסי איוב. סדרת דוקו אסונות קומית לכאן 11. בסדרה הם יוצאים לבדוק כיצד ישראל נערכת לאסון הבא. בשנת 2023 התקבלה הסדרה לכנס בינלאומי בטייוואן.
באותה שנה היה העורך ראשי ואחד היוצרים של הסרט "ארץ נהדרת – פגישת מחזור". סרט דוקומנטרי באורך מלא על "20 שנות ארץ נהדרת". ששודר בשידורי קשת.
החל משנת 2023 הוא העורך הראשי והבמאי של תוכנית הסאטירה "מה שתגידו" המשודרת בכאן 11. התוכנית הייתה מועמדת לפרס "תוכנית הסאטירה והבידור הטובה ביותר" בטקס פרסי האקדמיה הישראלית לקולנוע וטלוויזיה.
בשנת 2024 פיתח את "מי זאת", תוכנית מערכונים סאטירית על עולמן הפנימי של נשים בכיכובן של מגי אזרזר, ג'וי ריגר, אושרית סרוסי ונעמה אמית. הסדרה משודרת בכאן 11.
חיים אישיים

נשוי ואב לשתי בנות.
הערות שוליים

↑  ערב הסטנדאפ הגדול | לצפייה ישירה, באתר mako
↑  שי רגב, ‏יש לנו סיכוי להינצל? בדוקו-קומדיה החדש של כאן 11 יש רק בעיה אחת, באתר מעריב אונליין, 20 בפברואר 2022
↑   יסמין לוי, לוסי איוב וגורי אלפי מתגלים כזיווג טלוויזיוני מוצלח, באתר הארץ, 8 באוגוסט 2022
↑  INPUT 2023 Taipei, INPUT TV (באנגלית בריטית)
↑  ארץ נהדרת פגישת מחזור | הסרט המלא לצפייה ישירה, באתר mako
↑  שירי ישועה‏, הספיישל על "ארץ נהדרת" היה נהדר אך קצר. חבל שלא נמשך עוד שעתיים, באתר וואלה, 4 באוקטובר 2022
↑  מיכל קדוש, ‏בין צחוק חסר שליטה לעיניים נוצצות מהתרגשות: מסכמים את מפגש המחזור של ארץ נהדרת, באתר מעריב אונליין, 4 באוקטובר 2022
↑  האקדמיה הישראלית לקולנוע וטלוויזיה (2024-04-03), המועמדים לפרסי האקדמיה לטלוויזיה 2023, נבדק ב-2024-09-19
↑  עמית סלונים‏, מה. זה. היה. התחת. הזה: הקומדיה החדשה "מי זאת?" היא קאלט מיידי, באתר וואלה, 21 באוגוסט 2024
רונן דגמי

| --- | --- |

 לידה:  11 בינואר 1973 (בן 51)
 מדינה:  ישראל 
 השתייכות:   צבא הגנה לישראל
 תקופת הפעילות:  1992–2018 (כ־26 שנים)
 דרגה:   תת-אלוף
 תפקידים בשירות
 מפקד גדוד 52  סגן מפקד חטיבה 401  ראש זירת דרום באגף המבצעים  מפקד חטיבה 130  ראש מטה עוצבת עידן  מפקד מחוז הדרום בפיקוד העורף
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
רונן דגמי (נולד ב-11 בינואר 1973) הוא קצין צה"ל במילואים בדרגת תת-אלוף, בתפקידו האחרון בצה"ל שירת  כמפקד מחוז הדרום בפיקוד העורף.
ביוגרפיה

דגמי עשה את שירותו הצבאי בחיל השריון.
הוא פיקד על גדוד 52 של חטיבה 401 במהלך הלחימה ברצועת עזה בשנים 2007-2008,
פעילות עליה זכתה היחידה בפרס הרמטכ"ל ליחידות מצטיינות. במבצע עופרת יצוקה שירת כסגן מפקד חטיבה 401.
בתפקידו הבא שירת כראש זירת דרום באגף המבצעים. באוגוסט 2012 מונה למפקד חטיבה 130, חטיבת שריון במילואים ופיקד עלייה עד סגירתה ב-2014. לאחר מכן שימש ראש מטה עוצבת עידן.
באוגוסט 2015 מונה למפקד מחוז הדרום בפיקוד העורף.
דגמי מתגורר בנגבה, נשוי ללירון ואב לחמישה, בעל תואר שני בלימודי ביטחון.
לאחר שחרורו כיהן עד 2021 כמנהל הקהילה בקיבוץ נגבה. נכון ל-2021 מכהן כמנהל קהילה בקיבוץ אור הנר. במאי 2023 התמודד דגמי על ראשות מועצה אזורית יואב. הוא עלה לסיבוב השני מול נתי לרנר עם 21.3% מהקולות, שם הפסיד ללרנר לאחר שקיבל 45.1% מהקולות.
הערות שוליים

↑  רועי שרון, "כולם יוזמים, חותרים למגע ורוצים להילחם", באתר nrg‏, 5 באפריל 2008
↑  עמוס הראל, מבצע "עופרת יצוקה" | כתב "הארץ" עם הכוחות בעזה: בתים ריקים, אש צלפים ומטענים, באתר הארץ, 12 בינואר 2009
↑  מורשת הקרב של חטיבה 130 חטיבת ההבזקה (בעבר חטיבת הסוס הדוהר - 217), אתר יד לשריון
↑  קרני עם-עד, מפקד מחוז דרום בפיקוד העורף: "הקיבוצים הופכים להיות מכפילי כוח בחירום", באתר mynet‏ קיבוץ, 12 ביולי 2017
↑  מר נתנאל לרנר - ראש המועצה הנבחר במועצה האזורית יואב, באתר משרד הפנים - פיקוח ארצי על הבחירות, ‏16 במאי 2023
נטע חוטר

| --- | --- |

נטע חוטר, תל אביב
 לידה:  15 בדצמבר 1979 (בת 44) קצרין 
 מדינה:  ישראל 
 מקום מגורים:  גבעתיים 
 מקום לימודים:  אוניברסיטת תל אביב 
 שפות היצירה:  עברית
 תחום כתיבה:  פרוזה
 הושפעה מ:  נורה אפרון, סטיבן קינג, מרגרט אטווד
 
נטע חוטר (נולדה ב-15 בדצמבר 1979) היא סופרת, עיתונאית ובעלת טור ישראלית.
ביוגרפיה

נטע חוטר נולדה בקצרין. אביה עבד בחברה להגנת הטבע. לאחר מכן מילא תפקידי ניהול בחברות שונות, והדריך טיולים מחוץ לישראל. אמה עבדה בתחום התיירות, והייתה בעליה של ספריית וידאו.
למדה בבית ספר תיכון נופי גולן בקצרין. לאחר סיום שירותה בצה"ל ביחידת 8200, עברה להתגורר בתל אביב ולמדה באוניברסיטת תל אביב בפקולטה למדעי הרוח וכן קולנוע וטלוויזיה.
בתחילת הקריירה שלה, היא פרסמה סיפורים בבמה חדשה, את דרכה העיתונאית החלה במגזין רייטינג. היא כתבה במעריב ועבור ערוץ HOT בידור.
בשנת 2015 הקימה וערכה את ערוץ התרבות של מאקו, במסגרתו הקימה וערכה את ערוץ התרבות, ערכה את ערוץ הסלבס וגם כתבה תוכן.
נכון ל-2023, היא כותבת במאקו טור שבועי בשם איי ליסט (A list), בו היא סוקרת את אירועי השבוע. במסגרת הטור היא כותבת על תופעות אינטרנטיות שונות ועל טלוויזיה. היא מנסה במסגרת כתיבתה ליצור חיבור בין אידאולוגיות וסוגיות רציניות כמו פמיניזם לבין תרבות הטראש (אנ') ‏.
חוטר היא אם לילד ומתגוררת בגבעתיים.
קריירה ספרותית

בשנת 2017 ראה אור ספרה הראשון "תזכירי לי מי את". בשנת 2020 ראה אור ספרה השני "ברוכה הבאה לחיים שלך" ובשנת 2024 הספר "איפה את בקיץ". ספריה ראו אור בהוצאת תכלת, זכו לשבחי הביקורות והיו בטבלת רבי המכר מספר שבועות. בספריה חוזרת חוטר אל מקומות רגשיים שחוו טראומות ומכאובים מסוגים שונים ומציעה להם טיפול והתחלות חדשות.
ספריה

תזכירי לי מי את, הוצאת תכלת, 2017
ברוכה הבאה לחיים שלך, הוצאת תכלת, 2020
איפה את בקיץ, הוצאת תכלת, 2024
הערות שוליים

↑   גילי איזיקוביץ, "נישואים הם מנגנון שמשתלם יותר לגברים. לנשים גירושים משתלמים יותר", באתר הארץ, 6 ביוני 2024
↑   ז'נאן בסול, ספר הביכורים של נטע חוטר מקפל בתוכו את כל הפרעות הדור שלה, בלי תקינות פוליטית, באתר הארץ, 28 בספטמבר 2017
1 2  איפה את בקיץ - נטע חוטר, באתר www.e-vrit.co.il
↑  קראו את הפרק הראשון של "תזכירי לי מי את" מאת נטע חוטר, באתר וואלה, 31 באוגוסט 2017
↑   שני ליטמן, הקריאה ב"איפה את בקיץ" מציעה נחמה ממקום בלתי צפוי, באתר הארץ, 6 באוגוסט 2024
| --- | --- |
בקרת זהויות :  NLI: 987007363144905171  LCCN: no2019189585  VIAF: 21150939966726601005   WorldCat (עם VIAF): 21150939966726601005 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.